ועדת החוקה, חוק ומשפט, כנסת 20, פרוטוקול מספר 361, 2017-03-15 10:45

אוסאמה סעדי: אני פותח את ישיבת ועדת החוקה, חוק ומשפט.

אוסאמה סעדי: היום 15 במרץ 2017.

אוסאמה סעדי: יש לנו פה בקשה של שרת המשפטים.

אוסאמה סעדי: אנחנו מדברים על טיוטת צו לפי חוק הפחתת תוספות פיגור שנוספו על קנסות הנגבים בידי המרכז לגביית קנסות, אגרות והוצאות (הוראת שעה), התשע"ז- 2017.

אוסאמה סעדי: זה חוק שחוקקנו לפני מספר חודשים, שנתן הנחה משמעותית של 40%, והמבצע היה מוגבל לזמן של ארבעה חודשים.

אוסאמה סעדי: זה התחיל ב-15 בנובמבר 2016 ואמור להסתיים היום.

אוסאמה סעדי: יש פה בקשה להאריך את החוק הזה עד 6 באפריל 2017.

אוסאמה סעדי: יש חובת התייעצות עם שר האוצר משה כחלון.

אוסאמה סעדי: נשמע את הנתונים מהמרכז לגביית קנסות, למה יש צורך בהארכה, למה רק הארכה של שלושה שבועות.

אוסאמה סעדי: בבקשה, ענת, ואחרי זה אלעזר.

<ענת הר אבן: הנתונים שהצגנו בעת שחוקקנו את החוק שמלאי החובות במרכז לגביית קנסות שאפשר להחיל עליו את המבצע הוא כ-3 מיליארד שקלים לפני הפחתה, אחרי הפחתה כ-2 מיליארד שקלים.

<ענת הר אבן: ההערכות שלנו היו, אני חושבת, קצת מופרזות, שנצליח לגבות כמיליארד שקלים.

<ענת הר אבן: כשהמבצע התחיל התחלנו בפרסום בעיתונות, דרך אתרי האינטרנט והפייסבוק וכל המדיה האלקטרונית ואנשים התחילו לשלם.

<ענת הר אבן: הקצב שאנשים התחילו לשלם עמד בין 800,000 למיליון שקל ליום.

<ענת הר אבן: נכון ליום חמישי האחרון גבינו כ-100 מיליון שקלים שאם מפזרים את זה על 120 יום, מגלים שהמספרים שאמרתי זה בין 800,000 שקלים למיליון שקלים.

<ענת הר אבן: בשלושה הימים האחרונים גילינו וראינו גם מה שצפינו למעשה, שאנשים הפכו את ההודעה שלנו, את הקנס הזה, ל"קנס מקרר", זאת אומרת, הם הניחו אותו וחיכו ליום האחרון.

<ענת הר אבן: שיעור התשלומים גבר ונכון לאתמול הוא עמד על כ-9 מיליון שקלים וגם בימים ראשון ושני שיעור התשלום היה מספר מיליונים ליום, שיעור הרבה יותר גבוה מקצב התשלומים שנעשה בתקופה הזאת, ונכון לאתמול בערב שולמו כ-118 מיליון שקלים, זה 18 מיליון שקל יותר ממה שהיה ביום חמישי, שזה חוב של כ-86,000 חייבים.

אוסאמה סעדי: כמה חייבים יש בסך-הכול?

<ענת הר אבן: היו 300,000 חייבים במרכז.

אוסאמה סעדי: 86,000 כבר שילמו את החוב.

<ענת הר אבן: זה 30% מכלל החייבים, בעלי החובות הפעוטים והיותר גבוהים, שזה מסתכם לכמה אלפי שקלים, הם הספיקו לשלם את החוב.

<ענת הר אבן: מאחר שאנחנו יודעים שאנשים חיכו ליום האחרון ויש כאלה שממש היום מנסים להסדיר את החוב שלהם, שרת המשפטים ביקשה שתהיה הארכה קצרה.

<ענת הר אבן: רשות האכיפה והגבייה בכל הראיונות שהיא עשתה באמצעי התקשורת כל הזמן אמרה שהמועד הזה הוא סופי, ואנחנו סבורים שצריך לתת ארכה קצרה נוספת לאזרחים שביקשו לשלם היום או מחר ולא הספיקו, כדי לאפשר להם לשלם את החוב.

<ענת הר אבן: התאריך 6 באפריל נבחר כי ערב פסח נופל ביום שני, ואנחנו לא נוכל לתת שירות במהלך חופשת הפסח, ולכן ה-6 באפריל הוא יום חמישי, סוף שבוע.

<ענת הר אבן: אנחנו חושבים שזאת התקופה הנוספת שלגביה כדאי להאריך את המבצע.

<ענת הר אבן: אנחנו חושבים שאם נאריך את המבצע לתקופה יותר ממושכת זה לא ישנה את התוצאות, כי אנשים מסמנים להם מה היום האחרון ומחכים לו.

<ענת הר אבן: אנשים שידעו על המבצע בכל התקופה הזאת ולא שילמו, הם צריכים רק עוד קצת כדי לשלם, הם לא צריכים עוד הרבה בשביל לשלם את החוב.

אוסאמה סעדי: את אומרת שרק בימים האחרונים יש התעוררות.

<ענת הר אבן: ההתעוררות היא כי זה התאריך האחרון.

<ענת הר אבן: תומר מתראיין בכל אמצעי התקשורת ואומר: המועד האחרון הוא היום, היה צריך להיות לו גם ריאיון היום שבו הוא יגיד שזה היום האחרון.

אוסאמה סעדי: הוא ייתן ריאיון שעקב - - -

<ענת הר אבן: אני לא יודעת אם הוא התבטל או לא.

אוסאמה סעדי: אלעזר.

אלעזר שטרן: השאלה אם זו הסיבה או שהסיבה היא באמת שיש אנשים מסוימים שלקח זמן עד שהם שמעו על המבצע, מה המשמעות של המבצע וכו'.

אלעזר שטרן: אם זה בגלל שחיכו לרגע האחרון, אז יש עניין.

אלעזר שטרן: גם אם מה שאת אומרת זה נכון, ועדיין זה יוארך לתקופה של חודשיים או שלושה, מה שאפשר לפי החוק, ויצליחו לגבות מה שיצליחו לגבות, הרי זה רווח צרוף לכולם, גם למרכז לגביית קנסות שחלק מהתיקים שלו יורדים ממנו, גם למדינה שתרוויח עוד כסף לקופה, וגם לאזרחים שמתפטרים מהחובות שלהם.

<ענת הר אבן: זה לא יעלה ולא יוריד, זה רק משבש לנו את עבודת המרכז שרוצה לחזור לעבודה סדירה, לפעילות הגבייה הכוללת שלו.

נורית קורן: טובת הציבור יותר חשובה.

אוסאמה סעדי: חברתי נורית קורן, שהיא גם יזמה את החוק המקורי אתי, בבקשה.

נורית קורן: קודם כול, אני מודה לך, אדוני היושב-ראש, על זה שיזמת את הדיון הזה.

נורית קורן: אני רוצה לספר לנוכחים ששלחתי לפני חודש מכתב גם לשרה, גם למרכז לקנסות וגבייה, ולצערי לא קיבלתי תשובה.

נורית קורן: חבל מאוד.

נורית קורן: אני חושבת שכל הדברים שנאמרו פה, שטובת הציבור, זה מה שעומד לנגד עינינו וזה מה שאנחנו צריכים לעשות.

נורית קורן: אני רוצה לומר לך שאני מסתובבת בהרבה מקומות, ובכל מקום אני אומרת: חברים, תודיעו לאנשים שזה נגמר ב-15 במרץ, שאנשים יוכלו לשלם.

נורית קורן: יש הרבה מאוד אזרחים שלא יודעים על זה, אפילו שעשינו כל מה שנעשה, אנשים לא הבינו שזה נוגע אליהם.

נורית קורן: אתמול היה מישהו אצלי שבא בקשר לקנסות, ואמרתי לו: תביא לי את תעודת הזהות שלך, ננסה לעזור לך.

נורית קורן: רציתי עוד היום לטפל בזה, לראות אם הוא חייב שם, כדי שיוכל עוד להיכנס למבצע.

נורית קורן: אני חושבת שחשוב לפחות עוד חודש כי בתוך זה יש לנו גם את פסח ולא עובדים.

נורית קורן: לטובת הציבור זה מה שצריך לעשות, להאריך את המבצע של המרכז לגביית קנסות, על מנת שאנשים יתפטרו מהחוב שלהם ויחזרו למסלול תקין, במיוחד שאת אומרת שבימים האחרונים יש התעוררות.

אוסאמה סעדי: אני רוצה להוסיף עוד דבר, חברתי נורית קורן.

אוסאמה סעדי: אנחנו ביחד גם הצלחנו לבטל את הגבלת רישיון הנהיגה ואת החובה לעשות מבחן מעשי ותיאורטי למי ששילם את החוב שלו.

אוסאמה סעדי: בהתחלה אמרו: גם אם אני משלם, הרישיון שלי מוגבל, אני צריך ללכת ולעשות תיאוריה וטסט מחדש, לגייס עוד 5,000-4,000 שקל בשביל טסט.

אוסאמה סעדי: אנשים לא עשו.

אוסאמה סעדי: אני מסתובב ביישובים במיוחד במגזר הערבי, אני אומר לך שאנשים אומרים: יש לנו הזדמנות עכשיו גם לשלם את החוב במבצע של 40% וגם ללכת ולקבל את רישיון הנהיגה שהיה מוגבל, עד עשר שנים הצלחנו להשיג את זה, אז לאנשים יש עכשיו תמריץ.

נורית קורן: לבוא ולשלם את החובות.

אוסאמה סעדי: הם אמרו: עכשיו אנחנו מקבלים מבצע, "שניים במחיר אחד".

אוסאמה סעדי: אומרים: אנחנו נשלם את הקנס ב-40% הפחתה, נלך ונקבל את רישיון הנהיגה.

אוסאמה סעדי: העניין הזה בחיתוליו.

<ענת הר אבן: רישיון נהיגה זה קשור יותר להוצאה לפועל.

נורית קורן: נכון, אבל גם למרכז לגביית קנסות.

אוסאמה סעדי: גם אתם הטלתם הגבלות.

אוסאמה סעדי: עכשיו לפחות גם מי שהיו לו קנסות.

אוסאמה סעדי: אנחנו מדברים על 86,000, אני מקווה היום שנעבור את ה-100,000.

נורית קורן: כמה כסף.

אוסאמה סעדי: זה לא משנה הכסף.

נורית קורן: מעניין כמה כסף נכנס למדינה.

<ענת הר אבן: 118 מיליון שקלים.

אוסאמה סעדי: תביאו את זה בחשבון.

אוסאמה סעדי: השאלה, אדוני היועץ המשפטי לוועדה, האם אנחנו יכולים להאריך בחודש?

<ענת הר אבן: חודש נופל על פסח.

אלעזר שטרן: זה חסר משמעות כי זה נופל בפסח.

אוסאמה סעדי: אחרי פסח?

נורית קורן: כן.

נורית קורן: אנחנו צריכים לתת לאנשים זמן.

אוסאמה סעדי: האם אתם מסכימים?

<מיכל אלבז: האם אפשר לבדוק עם השרה?

נורית קורן: כן, בבקשה.

<מיכל אלבז: אתם רוצים להציע לנו תאריך?

נורית קורן: אולי לעשות עד ה-30 באפריל ולסגור חודש שלם, חודש וחצי.

נורית קורן: תשאלי את השרה אם היא מוכנה ל-30 באפריל.

אוסאמה סעדי: ענת, מבחינתכם אין בעיה?

נורית קורן: אין בעיה, הם כבר נמצאים בזה.

אוסאמה סעדי: לא נעשה עוד הארכה, גם אי-אפשר.

אלעזר שטרן: אי-אפשר.

נורית קורן: נגיד שזה סופי.

נורית קורן: מה שאני מבקשת זה שתצאו בכל יום, בכל יום בפרסום.

אוסאמה סעדי: גם אנחנו עושים.

אוסאמה סעדי: אני יודע שבמגזר החרדי יש בעיה.

אוסאמה סעדי: דיברתי עם חברי הכנסת מהמגזר החרדי שגם הם יעשו את הדברים האלה.

נורית קורן: 30 באפריל.

<ענת הר אבן: בפסח לא נוכל לתת שירות.

נורית קורן: אני יודעת שבפסח אין שירות, בגלל זה אני אומרת עד ה-30 באפריל.

נורית קורן: אני לא חושבת שצריכה להיות בעיה.

אוסאמה סעדי: מבחינת

אוסאמה סעדי: כם זה בסדר?

<ענת הר אבן: תומר ומנהל המרכז לא אוהבים את הרעיון, כי זו השבתה מאוד ממושכת וגם אחר-כך לוקח זמן לחזור לשגרה, אבל מה שהשרה תגיד.

נורית קורן: זה לטובת האזרחים.

אוסאמה סעדי: עד ה-6 באפריל.

<אסף פרידמן: שלושה שבועות בדיוק.

אוסאמה סעדי: אני מעלה להצבעה צו לפי חוק הפחתת תוספות פיגור שנוספו על קנסות הנגבים בידי המרכז לגביית קנסות, אגרות והוצאות (הוראת שעה), התשע"ז-2017, לפי בקשת משרד המשפטים, בהתייעצות עם שר האוצר, הם מבקשים להאריך את הצו עד ל-6 באפריל 2017.

אוסאמה סעדי: אני מעלה להצבעה.

אוסאמה סעדי: מי בעד?

אוסאמה סעדי: מי נגד?

אוסאמה סעדי: מי נמנע?

אוסאמה סעדי: בעד – פה אחד

אוסאמה סעדי: אושר פה אחד.

אוסאמה סעדי: הישיבה נעולה.